Boesmans eis ook vryheid | Die Vryburger
Boesmans eis ook vryheid
'n Volksleier van die Komani San in die Kalahari voel dit is tyd dat die Boesmans onafhanklik word sodat hulle nie verder uitgebuit word deur ander nie.
"Ek wil nie meer gebruik word nie. My mense was lank genoeg skouperde, maar nie meer verder nie", is die woorde van John Kuiper, die 36 jarige seun van Dawid Kuiper, wat tot verlede jaar nog die leier van die Boesmans was.
John Kruiper het sy pa se pligte as leier oorgeneem.
"Die Boesman is regverdig en eerlik. Ons kom van ons grond af en het baie planne. Die uitbuiting moet stop."
Volgens Kruiper het sy pa 'n goeie verhouding met die regering gehad en hoop hy om daarop voort te bou.
Kruiper is opgewonde oor 'n nuwe boek wat die geskiedenis van die Kruipers en die Boesmans vertel.
Patricia Glyn het gesê haar boek, "What David Knew", vertel die storie van vier geslagte van die Kruiper-familie.
Foto- Wyle Dawid Kruiper
3 thoughts on "Boesmans eis ook vryheid"
Arnold June 10, 2013 at 6:41 pm
Hier is ons kans as Afrikaners om met ons Volkereg kennis, en ook ons eie dillemma hande met daardie mense te vat en 'n bevrydings pad saam te loop.
Muller Pretorius sr. June 13, 2013 at 11:50 am
Ja, hulle in Boesmanland en ons in Boereland.
Peter Murray June 13, 2013 at 2:15 pm
Die meeste Boesmans kan tot 'n mindere of meerdere mate Afrikaans praat en of verstaan. Die ANC, wat so af en toe maak of hulle belangstel in die Boesmans, praat ook net in Engels met hulle, terwyl heel weinig Boesmans Engels verstaan.
Dit was die Duitse en Afrikaanse sendelinge wat eerste kontak gemaak het, en gepoog het om hul tale (dialekte) aan te leer, en om die Bybel in hul tale te vertaal. Die bekendste onder hierdie sendelinge was Dr Vedder van die Lutherse Kerk; Ds Van der Westhuizen van die Gereformeerde Kerk; en Ds Ferdi Weich van die N.G. Kerk.
Mnr Dirk Mudge van Namibië het, toe hy die Turnhalle Beraad in Windhoek saamgeroep het, vereis dat 'n verteenwoordiger van ALLE groepe in Suidwes aan die beraad moet deelneem. Een daarvan was 'n lid van die Boesmans op Tsumkwe. (Ek onthou nie al die vreemde name nie, maar die Boesmans het deur middel van Afrikaans aan alle samesprekings deelgeneem. Engels was maar op die agtergrond.)
As ons vir die Boesmans wys dat ons hul eis om onafhanklikheid steun, kan hulle dalk in die toekoms vir ons help wanneer hulle aan internasionale samesprekings moet deelneem, en onafhanklikheid vir die Afrikanervolk ter sprake kom.
Die Bastervolk van Rehoboth (in Namibië) sal ons ondersteun, want die Afrikaner was dié bevolkingsgroep wat seker die meeste vir die Basters gedoen het. Ons is ook saam met die Basters en die Venda's, die enigste bevolkingsgroepe in Suider Afrika wat lede van UNPO is. (UNPO = Unrepresented Nations and Peoples Organisation).
Om oorlog te maak is nie 'n goeie opsie meer nie. In die meeste gevalle (wêreldwyd) lewer 'n oorlog slegs verloorders op. Niemand wen nie. Maar, DIPLOMASIE is gewoonlik 'n wenresep. Gaan sit om 'n tafel, gooi al jou kaarte op die tafel, laat elke lid van elkeen se griewe en frustrasies hoor. Leer mekaar se geskiedenis, en mense sal meer respek vir ander se probleme hê.
Die Boesmans is nie 'n groot en sterk volk nie. As ons wou, kon ons hulle al lankal uitgeroei het, maar dan sou ons rekords nie skoon gewees het nie. God sou ons nooit daarvoor vergewe het nie, en Hy sou vir ons geen vryheid gegee het nie. Nou kan ons immers bid en vra dat God vir ons 'n eie Afrikaner-republiek moet gee…..en ek dink nogal Hy sal ons gebede verhoor.